钦定古今图书集成/历象汇编/岁功典/第026卷 > 《广东志书》 > 遂溪县
## 钦定古今图书集成/历象汇编/岁功典/第026卷 > 《广东志书》 > 遂溪县

元宵，各街市社庙作纸船遣灾，乡落亦然。更有兴“扯
藤”一事，为他处所无，而遂独有者。先为嘉靖年修学
宫，舁栋柱，民间分东西部，以大藤系木呵许而致之。
先到者赏，后沿之，以藤对扯，以角胜负，官府或为银
花以赏之，遂以成俗。每至元宵扯藤，远近士女走集
来观，阗溢城市。比来官府误听人言，文东武西，遂成
争端。